Hromadný hrob pri New HonteRok vydania: 2006Grendelov román, ktorý prvýkrát vyšiel v roku 1999, je ukážkovým príkladom toho, ako je možné manipulovať vedomie človeka, ktorý síce nie je "zlý", ale má slabý charakter, je akýmsi novodobým Oblomovom. Dej sa odvíja od tej chvíle, keď v jednej zastrčenej dedine, kdesi na strednom Slovensku, objavia masový hrob. Príbeh sa čoskoro dostane do absurdnej roviny, keď "notability" dediny - starosta, notár, policajný kapitán - sa chopia iniciatívy a z tragickej skutočnosti sa pokúsia vyťažiť maximum, vraj v prospech chudobnej dediny. "Dej románu s retrospektívnymi odbočeniami sa odvíja v konkrétnom čase (na konci 20. storočia) a na konkrétnom mieste (Bratislava, bližšie neurčená dedinka T. blízko New Hontu a Nemecko). Autor s láskavým, mikszáthovským humorom a iróniou sprevádza rozprávača v súkromnom aj verejnom živote. Rozprávač je vynaliezavý skôr pri milovaní, inak sa správa nevýbojne, stereotypne. Zvrat do života mu prinesie dedičstvo. Nečakane sa stáva majiteľom pozemku s domom v údolnej dedinke T. niekde pri pomyselnom New Honte. Kopáči novej studne objavia tajuplné ľudské kostry. Tajomstvo hrobov razom zrúti staré stereotypy, oživí minulosť, dáva rozlet fantázii, podnecuje uvažovať a konať rozumne aj nezmyselne, vážne aj veselo, až smiešne, pokým rozprávač z vôle tretej ženy opäť nezapadne do stereotypu života, tentoraz úchvatnej vidieckej idyly. Čas sa nezastavil, ani nevybočil zo svojho ustáleného toku. Život však uplýva, ale navonok akoby sa nič nestalo, "lebo bolo bezvetrie. Veľké penetračné bezvetrie v celom šírom svete." V tomto svete sa Grendelov rozprávač sám stáva "hromadným hrobom na dvoch nohách" so všetkým, čo zdedil po predkoch a čo si vedel osvojiť a uchmatnúť zo života." (Karol Wlachovský)
Kráľ Matej v New HonteRok vydania: 2005Nový román Lajos Grendela je záverečným dielom tzv. Newhontskej trilógie, ktorú tvoria romány Masový hrob, U nás New Honte a Kráľ Matej v New Honte. Prostredie je známe už aj z predošlých diel: južné Slovensko po roku 1990, po páde komunistického režimu. Všetko je chaotické, nejasné, bizarné až groteskné. Román má viacero zaujímavých, dobre vykreslených postáv, typických pre toto prechodné obdobie, ktoré hľadajú svoje miesto v pozmenenom svete. Grendel tak ako v predchádzajúcich románoch majstrovsky pracuje so satirickými tónmi pri charakterizovaní doby i svojich hrdinov.
Láska na diaľkuRok vydania: 2013Príbeh o nenaplnenej láske a vyrovnávaní sa s minulosťou nazvaný Láska na diaľku akcentuje potrebu čistých medziľudských vzťahov, návrat k tradičným hodnotám a potrebu široko chápanej ľudskosti.
Moja vlasť, AbsurdistanRok vydania: 1998V centre Grendelovej pozornosti stoja bytostné problémy Slovákov a Maďarov na Slovensku, "absurdistanské" črty stredoeurópskeho regiónu, najmä vo vzťahu k literatúre. Reflexie tohto vynikajúceho spisovateľa charakterizuje silne prítomný subjektívny prvok, osobnostný zápal pre riešenie dobových spoločenských problémov.
U nás doma v New HonteRok vydania: 2010Dejiny New Hontu vytvárala celá galéria newhontských rodákov, prišelcov aj votrelcov. Sami Newhonťania však inak vnímajú to, čo sami prežívajú, a inak rozprávajú o tom, čo sami prežili, o tom už ani nehovoriac, čo sami iba počuli. Newhontské zlomky ľudských osudov Lajos Grendel usporadúva do celku románovej kompozície s prísadami humoru, irónie, paródie, ba zavše aj grotesky či absurdity. V ňom sa tak ako v názve sídla "nové" (New) stretáva so "starým" (Hont). Zmysel individuálneho života a dejiny spoločenstva potom ozrejmujú sínusoidy strát a nálezov, pochabostí a zmysluplností.
U nás v New HonteRok vydania: 2002Vo svojom románe U nás v New Honte Grendel tematizuje symptóm strednej Európy, tej Európy, v ktorej človek - aspoň v dvadsiatom storočí - akosi pričasto nemohol vedieť, či sa ráno zobudí v tom istom štáte, v akom sa večer uložil k spánku, v ktorej sa dynamicky menia hranice i politické pomery, len jedno zostáva nemenné – mentalita ľudí.